cyanic-selkie/wikianc huggingface dataset:
Τζόναθαν Φρίμαν
Ο Τζόναθαν Φρίμαν (αγγλικά: Jonathan Freeman, 5 Φεβρουαρίου 1950 - ) είναι Αμερικανός ηθοποιός, τραγουδιστής, ηθοποιός φωνής και κωμικός, περισσότερο γνωστός για τον ρόλο του στην ταινία της Disney, Αλαντίν (1992), ως Τζαφάρ. Επίσης, συμμετείχε και στη σειρά βιντεοπαιχνιδιών Kingdom Hearts, αλλά και στην παράσταση του Μπρόντγουεϊ, Αλαντίν το 2011. Επίσης, υπήρξε υποψήφιος και για βραβείο Tony, για την παράσταση She Loves Me. Ο Φρίμαν, ωστόσο, συμμετείχε και σε άλλες διασκευές του Μπρόντγουεϊ ταινιών της Disney όπως στο Η Πεντάμορφη και το Τέρας αλλά και το Η μικρή γοργόνα.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί φωνής
983
Η τρέχουσα σελίδα αφορά το έτος 983 κατά το Γρηγοριανό ημερολόγιο
Θάνατοι
Κατηγορία:Έτη
Κατάλογος έργων του Λούκα ντελλα Ρόμπια
Η σελίδα αυτή περιέχει εικονογραφημένο κατάλογο των έργων του Ιταλού γλύπτη Λούκα ντελλα Ρόμπια (Luca della Robbia, 1400-1482).
Cantoria
Πρόκειται για τον ένα από τους δύο εξώστες που κατασκευάστηκαν ως θέσεις των χορωδών και των εκκλησιαστικών οργάνων της μητρόπολης της Φλωρεντίας. Διακοσμήθηκαν με ανάγλυφα σε μάρμαρο από τον Λούκα ντελλα Ρόμπια η μία και από τον Ντονατέλλο η άλλη. Η Cantoria του Λούκα (1431-38, η πρώτη του μεγάλη παραγγελία) εικονογραφεί τον Ψαλμό 150, όπως φαίνεται και από τις επιγραφές πάνω της : «Αινείτε τον Θεόν… εν ήχω σάλπιγγος…κτλ». Το 1688 τα δύο αυτά έργα απομακρύνθηκαν από τον ναό και σήμερα βρίσκονται στο Museo dell'Opera del Duomo (Μουσείο Έργων του Καθεδρικού Ναού της Φλωρεντίας).
Κατηγορία:Κατάλογοι έργων τέχνης
Ασπρονέρι Φθιώτιδας
Για συνώνυμους οικισμούς στην Ελλάδα δείτε το λήμμα: Ασπρονέρι (αποσαφήνιση)
To Ασπρονέρι είναι παραθαλάσσιος οικισμός της ευρύτερης περιοχής του Αγίου Κωνσταντίνου της Στερεάς Ελλάδας στην Περιφερειακή Ενότητα Φθιώτιδας σε υψόμετρο 10 μέτρα.
Γεωγραφία - Ιστορία
To Ασπρονέρι βρίσκεται στα παράλια του πρώην νομού και στο ακρωτήριο Κνημίς, το σημείο όπου ενώνονται ο Μαλιακός με τον Βόρειο Ευβοϊκό κόλπο, ανάμεσα στα Καμένα Βούρλα (Δ.) και τον Άγιο Κωνσταντίνο (ΝΑ.) σε απόσταση περίπου 5 χλμ. από τον καθένα. Δίπλα από το χωριό (βόρεια και παραλιακά) περνάει η παλαιά Εθνική Οδός Αθηνών - Θεσσαλονίκης όπου είναι και ο υγρότοπος της Βρωμολίμνης. Το χωριό είναι γνωστό σαν θέρετρο της περιοχής και η παραλία της είναι από τις πιο δημοφιλείς. Ως οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Αγίου Κωνσταντίνου Λοκρίδος. Σύμφωνα με το πρόγραμμα Καλλικράτης μαζί με τον Άγιο Κωνσταντίνο, την Ακτή, τον Λογγό και το Νεοχώρι αποτελούν την δημοτική κοινότητα Αγίου Κωνσταντίνου που υπάγεται στη δημοτική ενότητα Αγίου Κωνσταντίνου του Δήμου Καμένων Βούρλων και σύμφωνα με την απογραφή του 2011 έχει πληθυσμό 30 κατοίκους
Πηγές
Κατηγορία:Χωριά του νομού Φθιώτιδας
Lincoln Corsair
Το Lincoln Corsair είναι ένα κόμπακτ πολυτελές crossover SUV που παράγεται από την αμερικανική αυτοκινητοβιομηχανία Lincoln, που είναι η πολυτελής θυγατρική εταιρεία της αμερικανικής Ford. Το μοντέλο μπήκε στην παραγωγή στις 19 Αυγούστου 2019, για τη σεζόν (model year) του 2020, και αντικατέστησε το Lincoln MKC.
Το έτος 2020, το Corsair ήταν το πρώτο σε πωλήσεις μοντέλο της Lincoln.
Βασικά στοιχεία
thumb|left|Το πίσω μέρος του Lincoln Corsair «Signature» 2.0 λίτρων Ecoboost του 2020 της απέναντι λεζάντας.
Το Corsair παρουσιάστηκε επίσημα στις 17 Απριλίου 2019 στο Σαλόνι Αυτοκινήτου της Νέας Υόρκης και μοιράζεται το τεχνολογικό του υπόβαθρο με την τέταρτη γενιά του Ford Escape, το οποίο εισήχθη επίσης τη σεζόν (model year) του 2020. Είναι το μικρότερο SUV στην παλέτα της Lincoln, η οποία αποτελείται από τα SUV (κατά αύξουσα σειρά μεγέθους) Lincoln Corsair, Lincoln Nautilus (μετονομασία του προηγούμενου Lincoln MKX δεύτερης γενιάς), Lincoln Aviator και Lincoln Navigator, ακολουθώντας το νέο λεκτικό σύστημα ονοματοδοσίας της εταιρείας. Η ονομασία Corsair είχε χρησιμοποιηθεί και στο παρελθόν από την Ford, σε αυτοκίνητα όπως το αμερικανικό Edsel Corsair και το βρετανικό Ford Corsair.
Λικόντια Εουμπέα
Η Λικόντια Εουμπέα είναι σύγχρονη ιταλική κωμόπολη στη Σικελία, στην επαρχία της Κατάνια. Έχει πληθυσμό 3.162 κατοίκους.
Αν και πιθανολογείται από μερικούς η ταύτισή της με την αρχαία Εύβοια, αποικία των Λεοντίνων, οι ανασκαφές του 1898 έφεραν στο φως αρχαία νεκρόπολη που ανήκει σε πολύ μεγάλο οικισμό ντόπιων Σικελών. Στη νεκρόπολη αυτή βρέθηκαν αγγεία και λύχνοι τόσο της πρώτης όσο και της τέταρτης σικελικής περιόδου (7ος - 5ος αι. π.Χ.), ελληνο-σικελικής τεχνοτροπίας, μαζί με φθηνή αττική και κορινθιακή κεραμική. Τα ευρήματα αυτά δείχνουν πως ο αρχαίος οικισμός, αν και επηρεασμένος από τη γειτνίασή του με τις ελληνικές αποικίες, έμεινε για μεγάλο διάστημα έξω από την ελληνική πολιτιστική σφαίρα επιρροής.
Όταν οι Άραβες κατέλαβαν τη Σικελία, μετονόμασαν την πόλη σε Αλ Κούντια (Al Kudia, που σημαίνει Ο βράχος), δεδομένου ότι ο πυρήνας της ήταν το αρχαίο φρούριο κτισμένο πάνω σε βράχο. Με την πάροδο του χρόνου η ονομασία παρεφθάρη σε Λικόντια. Το προάστιο της πόλης ανήκε στον ευγενή Ρικάρντο Φιλιανγκιέρι (Riccardo Filangieri) και στη συνέχεια παραχωρήθηκε στην ευγενή Μανφρέντι Αραγκόνα (Manfredi Aragona). Το 1392, το μεσαιωνικό κάστρο παραχωρήθηκε στην οικογένεια Σανταπάου (Santapau), που του έδωσε το όνομά της και ανήκε σε αυτή μέχρι τον 16ο αιώνα, όταν πέρασε κάτω από την εξουσία του άρχοντα Βιτσέντζο Ρούφο (Vincenzo Ruffo). Το 1693, η πόλη επλήγη από σεισμό και σημείωσε αργή ανασυγκρότηση.
Το 1872 η πόλη μετονομάστηκε σε Λικόντια Εουμπέα (Λικόντια Εύβοια).
Κατά τον Β΄Παγκόσμιο ΄Πόλεμο, η πόλη καταλήφθηκε από τους Συμμάχους, στις 13 Ιουλίου 1943, μετά από μάχη στην οποία είχαν απώλειες 20 νεκρούς και σαράντα τραυματίες.
Παραπομπές
Κατηγορία:Πόλεις της Σικελίας Κατηγορία:Δήμοι της Μητροπολιτικής πόλης της Κατάνιας
Βουλευτικές εκλογές της Γκαμπόν (2006)
Στις εκλογές για Εθνοσυνέλευση, που διεξήχθησαν στην Γκαμπόν στις 17 Δεκεμβρίου και στις 24 Δεκεμβρίου του 2006, κέρδισε το κυβερνών Δημοκρατικό Κόμμα της Γκαμπόν του Ομάρ Μπονγκό. Οι εκλογές έγιναν για 7 έδρες στις 24 Δεκεμβρίου, εξαιτίας λογιστικών προβλημάτων. Το κυβερνών PDG έλαβε συνολικά 82 έδρες.
Τα κόμματα της αντιπολίτευσης κέρδισαν 17 έδρες στις εκλογές αυτές και οι ανεξάρτητοι 4 έδρες.
Αποτελέσματα
'''Εθνοσυνέλευση της Γκαμπόν, 17 Δεκεμβρίου/24 Δεκεμβρίου 2006 !style="background-color:#E9E9E9" align=left valign=top colspan="2" width=500|Κόμματα !style="background-color:#E9E9E9"|Έδρες !style="background-color:#E9E9E9"|+/- !align="left" colspan="2"| Σύνολο !align="right"| 120 !align="right"|
Παραπομπές
2006
Δήμος Δωρίδος
Δήμαρχοι Δωρίδος
Αιρετοί δήμαρχοι Δωρίδος διετέλεσαν μεταπολιτευτικά οι εξής:
Παραπομπές
Δωριδος
Θεοσοφία
Η Θεοσοφία ή θεοσοφισμός είναι σύστημα αποκρυφιστικών δοξασιών με έντονα συγκρητικό αλλά και συνεκτικό χαρακτήρα, το οποίο στηρίζεται στην πεποίθηση ότι ψήγματα της θεϊκής ή αιώνιας αλήθειας μπορούν να αναζητηθούν σε όλες τις θρησκείες της Ανθρωπότητας. Το σύστημα αυτό αναπτύχθηκε κυρίως μέσα από τα γραπτά της Ελένα Μπλαβάτσκυ (Helena Petrovna Blavatsky), η οποία αποτελεί και την ιδρύτρια της Θεοσοφικής Εταιρείας το 1875.
Οι οπαδοί της θεοσοφίας υποστηρίζουν ότι η θεοσοφία είναι το «το σώμα της αλήθειας» που αποτελεί τη βάση όλων των θρησκειών. Η θεοσοφία, ισχυρίζονται, ότι αντιπροσωπεύει μια σύγχρονη έκφραση του Σανατάνα Ντάρμα, της «Αιώνιας Αλήθειας», σαν κατάλληλης θρησκείας.
Τα πέντε εμφανή σύμβολα στη σφραγίδα της Θεοσοφικής Εταιρείας είναι το Αστέρι του Δαυίδ, το Ανκ (☥), η Σβάστικα, ο Ουροβόρος, και πάνω από τη σφραγίδα είναι το Ωμ. Γύρω από τη σφραγίδα είναι γραμμένα τα λόγια: Δεν υπάρχει υψηλότερη θρησκεία από την Αλήθεια.
Οι τρεις σκοποί
Υπάρχουν τρεις σκοποί στους οποίους οφείλει κάποιος να συναινεί για να προσχωρήσει στη Θεοσοφική Εταιρεία. Αυτοί είναι:
Η συνείδηση είναι οικουμενική και προσωπική
Σύμφωνα με τη θεοσοφία, η φύση δεν λειτουργεί τυχαία. Κάθε γεγονός, παρελθοντικό ή παροντικό, συμβαίνει εξ' αιτίας νόμων που είναι μέρος του Κοσμικού Προτύπου. Οι Θεοσοφιστές υποστηρίζουν ότι τα πάντα, ζωντανά ή μη, εγκυμονούν τη Συνείδηση. Αυτό το Πρότυπο έχει ονομαστεί με διάφορους τρόπους όπως Θεός, Νόμος, Παράδεισος, ο Μέγας Αρχιτέκτων, Εξέλιξη, και Λόγος.
Ο άνθρωπος είναι αθάνατος
Οι θεοσοφιστές πιστεύουν ότι όλα τα ανθρώπινα όντα στην κατάσταση του «Ανώτερου Εαυτού» είναι αθάνατα, αλλά οι προσωπικότητές τους δεν έχουν επίγνωση του δεσμού τους με τη θεϊκή τους φύση και θα φθείρονται αν δεν αγωνιστούν για να επιτύχουν την ένωση των δύο.
Κάρμα
Η θεοσοφία έχει παρόμοιες απόψεις με τον ινδουισμό, όσον αφορά το Κάρμα, το Ντάρμα και την Κοσμογονία. Διδάσκει ότι το καλό και το κακό είναι αποτέλεσμα της διάκρισης πνεύματος-ύλης. Υπάρχει μια ανάμειξη του πνεύματος μέσα στην ύλη που ακολουθείται από την εξέλιξη της ύλης πίσω προς το πνεύμα.
Παγκόσμια Αδελφότητα
Η θεοσοφία διδάσκει ότι κάθε τι σε οποιοδήποτε είδος και αν ανήκει, προέρχεται από μια θεϊκή πηγή. Όλα τα πράγματα είναι στην πραγματικότητα «μονάδες». Όλες οι μονάδες δυνητικά έχουν τις ίδιες αρχές και οι μορφές τους και η φύση τους είναι μια έκφραση του παροντικού συνειδησιακού τους επιπέδου.
Εξέλιξη
Η θεοσοφία διδάσκει ότι «αρετές», μεταξύ άλλων η θρησκεία, η φιλοσοφία, η επιστήμη, οι τέχνες, το εμπόριο, η βιομηχανία και η φιλανθρωπία, οδηγούν τους ανθρώπους ακόμη πιο κοντά στο «θείο».
Οι θεοσοφιστές επίσης πιστεύουν ότι ο ανθρώπινος πολιτισμός αναπτύσσεται στη διάρκεια ενός κύκλου επτά εποχών ενσάρκωσης και πνευματικής εξέλιξης. Έτσι, την πρώτη περίοδο οι άνθρωποι ήταν πνευματικά πένητες. Στην δεύτερη περίοδο, είναι γνωστοί ως Υπερβόρειοι, στην τρίτη σαν Λεμούριοι, και στην τέταρτη σαν Άτλαντες. Καθώς η Ατλαντίδα ήταν το ναδίρ αυτού του κύκλου, η παρούσα πέμπτη εποχή είναι μια περίοδος αναγέννησης της ψυχικής κληρονομιάς της Ανθρωπότητας.
Η Επταπλότητα
Κατηγορία:Θρησκευτικές πίστεις, παραδόσεις και κινήματα Κατηγορία:Πνευματικότητα Κατηγορία:Μυστικισμός
Παναγιώτης Πουλίτσας
Ο Παναγιώτης Πουλίτσας (Γεράκι Λακωνίας, 9 Σεπτεμβρίου 1881 - Αθήνα, 16 Ιανουαρίου 1968) ήταν Έλληνας ανώτατος δικαστικός, πρόεδρος του Συμβουλίου της Επικρατείας, μέλος της Ακαδημίας Αθηνών και προσωρινός πρωθυπουργός της Ελλάδας.
Βιογραφία
Σπούδασε νομική στο Πανεπιστήμιο Αθηνών και αφού άσκησε το επάγγελμα του δικηγόρου για πέντε χρόνια, διορίστηκε δικαστής κατόπιν διαγωνισμού το 1907, υπηρετώντας αρχικά ως πρωτοδίκης και στη συνέχεια ως εφέτης σε διάφορες ελληνικές πόλεις.
Συμπλήρωσε τις νομικές σπουδές του στο πανεπιστήμιο του Βερολίνου και κατόπιν υπηρέτησε στη Θεσσαλονίκη και τα Ιωάννινα. Έγινε στη συνέχεια πρόεδρος Εφετών στην Αθήνα και το 1932 διορίστηκε σύμβουλος Επικρατείας, ενώ το 1943 έγινε πρόεδρος του Συμβουλίου της Επικρατείας, θέση που κράτησε ως το 1951.
Στις πρώτες μετά την απελευθέρωση βουλευτικές εκλογές του 1946 και ως τη σύγκληση της Βουλής, διετέλεσε πρόεδρος της κυβέρνησης που συγκροτήθηκε και που στηριζόταν από τα ηγετικά στελέχη του Λαϊκού κόμματος. Η πρωθυπουργία αυτή διάρκεσε μόλις 14 ημέρες (4 έως 18 Απριλίου 1946) (Κυβέρνηση Παναγιώτη Πουλίτσα 1946).
Πέντε χρόνια αργότερα, στις εκλογές του 1951, ο Παναγιώτης Πουλίτσας εξελέγη βουλευτής Αθήνας με το κόμμα του Ελληνικού Συναγερμού.
Ήταν μέλος της Ακαδημίας Αθηνών από το 1947 και έγινε πρόεδρός της το 1957. Υπήρξε και πρόεδρος της Φιλεκπαιδευτικής Εταιρείας καθώς και της Εταιρείας Βυζαντινών σπουδών. Δημοσίευσε σε διάφορα επιστημονικά περιοδικά νομικές μελέτες και έγραψε το βιβλίο «Σχέσεις Πολιτείας και Εκκλησίας».
Είχε τιμηθεί με τον Μεγαλόσταυρο του Τάγματος του Φοίνικος και διακρίθηκε γενικά για το ήθος του, την ακεραιότητά του και την αυστηρή του αντικειμενικότητα.
Εγγονός του (γιος της κόρης του Αμαλίας) είναι ο Δημήτρης Ρέππας, βουλευτής και υπουργός του ΠΑΣΟΚ.
Παραπομπές
Κατηγορία:Πρωθυπουργοί της Ελλάδας Κατηγορία:Έλληνες δικαστικοί Κατηγορία:Μέλη της Ακαδημίας Αθηνών Κατηγορία:Πρόεδροι της Ακαδημίας Αθηνών Κατηγορία:Μεγαλόσταυρος του Τάγματος του Φοίνικα Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Αθηνών Κατηγορία:Πρόεδροι του Συμβουλίου της Επικρατείας
985
Θάνατοι
Κατηγορία:Έτη
Φρεατική έκρηξη
thumb|200px|Φρεατική έκρηξη στο [[όρος της Αγίας Ελένης το 1980.]] Φρεατική έκρηξη είναι η έκρηξη ατμού που δημιουργείται σε ένα ηφαίστειο όταν το καυτό μάγμα συναντήσει ένα θύλακα νερού, επιφανειακό ή υπόγειο. Η ακραία θερμοκρασία του μάγματος, η οποία κυμαίνεται από 500 μέχρι 1.170 °C προκαλεί σχεδόν ακαριαία εξάτμιση του νερού, η οποία οδηγεί σε μία έκρηξη ατμού, νερού, τέφρας, βράχων και ηφαιστειακών βομβών. Η παρουσία λάβας είναι ασυνήθης. Αν περιλαμβάνει λιωμένο μάγμα, τότε η έκρηξη ονομάζεται φρεατομαγματική. Οι εκρήξεις αυτές δημιουργούν αβαθείς κρατήρες γνωστούς ως μάαρ.
Συνήθως οι φρεατικές έχουν τοπικό μόνο αντίκτυπο, αλλά τα αναβλήμματα μπορούν να εκτοξευθούν χιλιόμετρα ψηλά στην ατμόσφαιρα και να επηρεάσουν τις αερομεταφορές. Παρόλα αυτά, οι φρεατικές εκρήξεις μπορούν να προκαλέσουν σημαντικό αριθμό θυμάτων, όπως για παράδειγμα το 2014 μια φρεατική έκρηξη στο όρος Οντάκε προκάλεσε το θάνατο 57 τουλάχιστον ατόμων. Ένας άλλος κίνδυνος είναι έκλυση δηλητηριωδών αερίων. Το 1979 στην Ιάβα μια μεσαίου μεγέθους φρεατική έκρηξη προκάλεσε το θάνατο 142 ατόμων, ο οποίος αποδόθηκε στην έκλυση αερίων με μεγάλη συγκέντρωση διοξειδίου του άνθρακα.
Σε αντίθεση με τις ηφαιστειακές εκρήξεις οι οποίες σχετίζονται με την κίνηση μεγάλων ποσοτήτων μάγματος, η πρόβλεψη των φρεατικών εκρήξεων είναι πιο δύσκολη. Οποιαδήποτε πρόδρομα χαρακτηριστικά σχετίζονται με τις φρεατικές εκρήξεις είναι πολύ τοπικά και βραχύβια. Τέτοια χαρακτηριστικά περιλαμβάνουν ανώμαλη σεισμική δραστηριότητα, παραμόρφωση του εδάφους και αλλαγές στη χημική σύσταση και θερμοκρασία των φουμαρόλων και των θερμών πηγών.
Παραπομπές
Κατηγορία:Ηφαιστειότητα
Π.Α.Σ. Αχέρων Καναλακίου
Ο Ποδοσφαιρικός Αθλητικός Σύλλογος Αχέρων Καναλακίου, συντμημένα '''Π.Α.Σ. Αχέρων Καναλακίου και επίσης γνωστός απλά ως Αχέρων Καναλακίου''' είναι ποδοσφαιρικός σύλλογος που εδρεύει στο Καναλάκι Πρέβεζας. Επίσημο έτος ίδρυσης του συλλόγου είναι το 1971 και τα χρώματά του είναι το μπλε και το άσπρο. Αγωνίζεται στο Δημοτικό γήπεδο Καναλακίου.
Ιστορία
Τα πρώτα χρόνια συμμετείχε στις τοπικές διοργανώσεις της (τότε) Ε.Π.Σ. Ηπείρου και από το 1981-82 μετέχει στην Ε.Π.Σ. Πρέβεζας-Λευκάδας. Το 1984 με προπονητή τον παλαιό ποδοσφαιριστή της Λάρισας κ.α. ομάδων αργεντίνο Χιλ, ο Αχέροντας κατακτά την άνοδο για πρώτη φορά στα χρονικά, στη Δ΄Εθνική. Μετά από αρκετές συμμετοχές στην κατηγορία αυτή, η ομάδα στέφθηκε πρωταθλήτρια την περίοδο 1993-94 και ανέβηκε στη Γ΄Εθνική, τη σπουδαιότερη διάκριση στην ιστορία του.
Την περίοδο 2013-14 η ομάδα του Αχέροντα μετείχε σε όμιλο του Ειδικού πρωταθλήματος της Ε.Π.Ο. διεκδικώντας την επιστροφή της στην (ερασιτεχνική) Γ΄ Εθνική, μαζί με την Αναγέννηση Άρτας, τον Όμηρο Νεοχωρίου και τον Αστέρα Ιτέας αλλά δεν κατάφερε να πετύχει την προαγωγή του. Την επόμενη χρονιά κατακτά και πάλι το πρωτάθλημα και συμμετέχει στα μπαράζ ανόδου με επιτυχία.Ανέβηκε στην Γ εθνική για την σεζόν 2015-16 αλλά δεν μπόρεσε να σταθεί και υποβιβάστηκε αμέσως.
Το 2017-18 κατέκτησε το πρωτάθλημα της ΕΠΣ Πρέβεζας Λευκάδας και ανέβηκε ξανά στην Γ εθνική. Την σεζόν 2018-19 κατέλαβε την τρίτη θέση στον όμιλο του, ισοβαθμώντας με τον δεύτερο Θεσπρωτό, χάνοντας έτσι την ευκαιρία να συμμετέχει στα μπαράζ ανόδου.Το 2019-20 συμμετείχε στην Γ εθνική αλλά στην ουσία στην τέταρτη κατηγορία εξαιτίας της αναδιάρθρωσης που πραγματοποιήθηκε.Το πρωτάθλημα δεν ολοκληρώθηκε εξαιτίας της πανδημίας του COVID-19.Η ΕΠΟ επικύρωσε τις βαθμολογίες όπως ήταν πριν την διακοπή.Ο ΠΑΣ Αχέρων τερμάτισε στην 4η θεση με 40 βαθμούς.Παράλληλα ήταν φιναλίστ του κυπέλλου ΕΠΣ Πρέβεζας Λευκάδας, το οποίο διακόπηκε επίσης.Μετά από κλήρωση που πραγματοποιήθηκε,αναδείχθηκε νικητής έναντι του έτερου φιναλίστ Τηλυκράτη Λευκάδας. Το 2020-21 το πρωτάθλημα διεξήχθη σε έναν γύρο αντί για δυο.Ο ΠΑΣ Αχέρων τερμάτισε πρώτος στον όμιλο του και προκρίθηκε για το ειδικό πρωτάθλημα ανόδου μεταξύ των πρωταθλητών των ομίλων.Συμμετείχε στον βόρειο όμιλο τερματίζοντας τρίτος με 6 βαθμούς χωρίς να καταφέρει να ανέβει κατηγορία.Το 2021-22 τερμάτισε στην 4η θέση και παρέμεινε στην κατηγορία.
Κύπελλο Ελλάδος
Το 1994-95 συμμετείχε στους ομίλους της πρώτης φάσης με ΠΑΟΚ,Εορδαικό,Απόλλων Κρύας Βρύσης και πέρασε ως δεύτερος.Στον δεύτερο γύρο αποκλείστηκε από την Καβάλα σε διπλά παιχνίδια με δυο ήττες με 1-4 (2-8)
Τίτλοι και διακρίσεις
Γ εθνική (Δ):1 (2020-21)
Δ εθνική:1 (1993-94)
Πρωτάθλημα ΕΠΣ Πρέβεζας Λευκάδας:7 (1983-84,1990-91,1998-99,2005-06,2013-14,2014-15,2017-18)
Κύπελλο ΕΠΣ Πρέβεζας Λευκάδας:2 (1982-83,1993-94)
Φιναλίστ κυπέλλου ΕΠΣ Πρέβεζας Λευκάδας:1 (1990-91)
Σούπερ καπ ΕΠΣ Πρέβεζας Λευκάδας:2 (2014,2015)
Φιναλίστ σούπερ καπ ΕΠΣ Πρέβεζας Λευκάδας:1 (2018)
Πρωτάθλημα Γ κατηγορίας ΕΠΣΗΠ:1 (1971-72)
Εξωτερικοί σύνδεσμοι
Κατηγορία:Αθλητικοί σύλλογοι Πρέβεζας Κατηγορία:Ιδρύσεις αθλητικών συλλόγων το 1971 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1971
Τιμοκράτης ο Συρακούσιος
Ο Τιμοκράτης ο Συρακούσιος ήταν αρχαίος Έλληνας ναύαρχος των Συρακουσών, ο οποίος, αφού συγκρότησε στόλο από 16 τριήρεις, στάλθηκε με μεταγωγικό στρατό σε βοήθεια των Σπαρτιατών, όταν αυτοί κινήθηκαν εναντίον των Θηβαίων, μετά την παρέλευση λίγου χρόνου από τη μάχη της Μαντινείας το 362 π.Χ..
Με τη βοήθεια του Τιμοκράτη κατάφεραν τελικά οι Σπαρτιάτες να ανακαταλάβουν τη Σελλασία.
Πηγές
«Μεγάλη Ελληνική Εγκυκλοπαίδεια Δρανδάκη» τομ. ΚΓ΄, σελ. 45
Κατηγορία:Αρχαίοι Έλληνες ναύαρχοι Κατηγορία:Αρχαίοι Συρακούσιοι
Ντεντάν
Ως Ντεντάν μπορεί να αναφέρονται τα ακόλουθα :
Άλμπιν Γκράου
Ο Άλμπιν Γκράου (γερμ. Albin Grau) (* 22 Δεκεμβρίου 1884 στο Βερολίνο, † 1971) ήταν αποκρυφιστής γερμανός παραγωγός ταινιών και χαράκτης. Σπούδασε στην ακαδημία των τεχνών της Δρέσδης. Στις αρχές τις δεκαετίας του 1920 άρχισε να ασχολείται με την φιλοτέχνηση αφισών ταινιών. Το 1920 γνώρισε τον Φρίντριχ Μουρνάου και το 1921 παρήγαγε την σημαδιακή για την ιστορία του κινηματογράφου ταινία «Νοσφεράτου».
Ο Γκράου ήταν ως Meister Pacitius αρχηγός της μαγικής αδελφότητας Fraternitas Saturni. Μέχρι τις αρχές της δεκαετίας του 1930 ήταν εκδότης του περιοδικού Saturn Gnosis.
Εξωτερικοί σύνδεσμοι
Κατηγορία:Γερμανοί παραγωγοί ταινιών Κατηγορία:Γερμανοί χαράκτες
Κοντιγιαλάμ
Το Κοντιγιαλάμ είναι ένα χωριό στην Ινδία, στο ταλούκ Οραθαναντού της επαρχίας Θαντζαβούρ στο κρατίδιο Ταμίλ Ναντού στην Ινδία.
Δημογραφικά στοιχεία
Σύμφωνα με την απογραφή του 2001, Το Κοντιγιαλάμ είχε πληθυσμό 567 κατοίκων και αποτελείται από 280 άνδρες και 287 γυναίκες. Η αναλογία φύλων είναι 1025. Το 78.13 του πληθυσμού είναι εγγράματοι.
Παραπομπές
Κατηγορία:Πόλεις της Ινδίας
Το γόνατο της Κλαίρης
Το γόνατο της Κλαίρης (Le Genou de Claire) είναι γαλλική δραματική ταινία του 1970 σε σκηνοθεσία Ερίκ Ρομέρ. Είναι η πέμπτη ταινία της σειράς των Έξι Ηθικών Ιστοριών.
Πλοκή
Η ιστορία συμβαίνει μεταξύ 29 Ιουνίου και 29 Ιουλίου, πιθανώς το 1970. Οι διάμεσοι τίτλοι των ημερομηνιών εμφανίζονται πριν από την εμφάνιση των ημερήσιων συμβάντων.
Ενώ έκανε διακοπές στη Λίμνη Αννεσύ την παραμονή του γάμου του, ο διπλωμάτης καριέρας Τζερόμ συναντά κατά λάθος την Ορόρα, μια παλιά προσωπική φίλη. Μέσω της Ορόρα, γνωρίζει τη σπιτονοικοκυρά της Ορόρα, Μαντάμ Βάλτερ, και τη Λάουρα, τη μικρότερη έφηβη κόρη της Μαντάμ Βάλτερ. Η παρατηρητική Ορόρα εντοπίζει την έλξη της Λάουρα για τον Τζερόμ και το αναφέρει στον Τζερόμ. Καθώς ο Τζερόμ και η Λάουρα κάνουν μαζί μια πεζοπορία στα βουνά, η Λαούρα του εξομολογείται ότι είναι «λίγο ερωτευμένη» μαζί του.
Μέρες αργότερα (στις 8 Ιουλίου), η ελκυστική μεγαλύτερη θετή αδερφή της Λάουρα, Κλαίρη, φτάνει. Βλέποντας το γόνατο της Κλαίρη ενώ βρίσκεται σε μια σκάλα, ο Τζερόμ λαχταρά να το αγγίξει. Ωστόσο, ελέγχει τον πειρασμό του. Τελικά παρουσιάζεται μια ευκαιρία κατά τη διάρκεια ενός ταξιδιού με πλοίο στη λίμνη, όταν ο Τζερόμ και η Κλαίρη πρέπει να αναζητήσουν καταφύγιο σε μια καλύβα από μια καταιγίδα που πλησιάζει. Ο Τζερόμ λέει στην Κλαίρη ότι είδε τον φίλο της, Ζυλ, μαζί με ένα άλλο κορίτσι, τη Μιούριελ. Όταν η Κλαίρη αρχίζει να κλαίει, ο Τζερόμ την παρηγορεί βάζοντας το χέρι του στο γόνατο της Κλαίρη. Ο Τζερόμ αργότερα λέει με ευχαρίστηση στην Ορόρα ότι πήρε μεγάλο θάρρος να αγγίξει το γόνατο της Κλαίρη και ότι με αυτόν τον τρόπο ξόρκισε την επιθυμία του για αυτήν από αυτόν. Ο Ζυλ επιστρέφει και προσπαθεί να δώσει στην Κλαίρη δικαιολογίες για το γιατί ήταν με τη Μιούριελ.
Κριτικές
Η ταινία ήταν μια τεράστια διεθνής επιτυχία. Ο Βίνσεντ Κάνμπι των New York Times το αποκάλεσε «κάτι κοντά σε μια τέλεια ταινία». Η Σεσίλ Μάρυ της Télérama ανέφερε: «Αυτή η κάμερα σε εξωτερικούς χώρους δίνει την εμφάνιση μιας μικρής ιστορίας όπου δεν πάει τίποτα. Ωστόσο, αυτά τα «θραύσματα ενός λόγου αγάπης» συνθέτουν μια ιδιαίτερη μελέτη επιθυμίας, λεκτικής απόλαυσης, σχεδόν λογοτεχνικής, που συνοδεύει κάθε κλίση. Ένα κόσμημα."
Ο Ρότζερ Ίμπερτ των Chicago Sun-Times έδωσε στην ταινία 4/5 αστέρια του σε μια κριτική που δημοσιεύθηκε την 1η Ιανουαρίου 1971 αναφέροντας μεταξύ άλλων: «"Το γόνατο της Κλαίρης" είναι μια ταινία για ανθρώπους που εξακολουθούν να διαβάζουν καλά μυθιστορήματα, να ενδιαφέρονται για τις καλές ταινίες και να σκέφτονται περιστασιακά.»
Το προσωπικό του περιοδικού Variety στην κριτική του για την ταινία σημειώνει: «Με το πέμπτο του λεγόμενο «ηθικό παραμύθι», ο Ερίκ Ρομέρ ασχολείται και πάλι με ανθρώπους που συζητούν, αναλύουν και ανησυχούν για τις πράξεις τους (σε αυτήν την περίπτωση γύρω από τη φιλία, την αγάπη και την επιθυμία), αλλά σπάνια επιδίδονται. Και αν το κάνουν, μάλλον συζητιέται παρά φαίνεται...[] Είναι μια προσωπική, ιδιωτική ταινία, αλλά έχει όμως το πνεύμα, τους έντονους αφορισμούς, που είναι σωστοί και ποτέ τετριμμένοι. Αυτή είναι μια αντάξια συνέχεια της Μιας νύχτας με τη Μοντ του Ρομέρ.
Ήταν η δεύτερη ταινία του Ρομέρ που γυρίστηκε έγχρωμη, με τον ίδιο να εξηγεί «η παρουσία της λίμνης και των βουνών είναι πιο δυνατή στο χρώμα παρά στο ασπρόμαυρο. Είναι μια ταινία που δεν μπορούσα να φανταστώ ασπρόμαυρη. Το πράσινο χρώμα μου φαίνεται απαραίτητο σε αυτή την ταινία... Αυτή η ταινία δεν θα είχε καμία αξία για μένα σε μαύρο και άσπρο»
Εξωτερικοί σύνδεσμοι
Κατηγορία:Ταινίες παραγωγής Columbia Pictures Κατηγορία:Γαλλικές αισθηματικές δραματικές ταινίες Κατηγορία:Ταινίες σε σκηνοθεσία Ερίκ Ρομέρ Κατηγορία:Ταινίες του 1970 Κατηγορία:Γαλλόφωνες ταινίες
Χάλλε
Η λέξη Halle (προφ. Χάλλε) στα γερμανικά σημαίνει αίθουσα. Μπορεί να αναφέρεται στα εξής:
Δημογραφία της Ελλάδας
μικρογραφία|Πληθυσμιακή πυραμίδα της Ελλάδος 2023|250px Η δημογραφία της Ελλάδας αφορά τη μελέτη του πληθυσμού της Ελλάδας τόσο σε επίπεδο στατιστικών στοιχείων όσο και από ποιοτική άποψη. Στην Ελλάδα απογραφές πληθυσμού, που εξετάζουν και άλλα στατιστικά στοιχεία εκτός του συνολικού πληθυσμού και του τόπου διαμονής, γίνονται κανονικά κάθε δέκα χρόνια μετά το 1951. Υπεύθυνη για αυτές, καθώς και για απογραφές άλλων στατιστικών στοιχείων του πληθυσμού, όπως δείκτες απασχόλησης, εκπαίδευσης κλπ., είναι η Ελληνική Στατιστική Αρχή.
Σιμπλίκιος
Ο Σιμπλίκιος ήταν νεοπλατωνικός φιλόσοφος του 6ου αιώνα, μέλος της Πλατωνικής Ακαδημίας στην Αθήνα και σημαντικότατος σχολιαστής έργων του Αριστοτέλη. Προερχόμενος από την Κιλικία, σπούδασε στην Αλεξάνδρεια και στη Αθήνα κοντά στον Αμμώνιο του Ερμείου και τον Δαμάσκιο. Όταν ο Βυζαντινός αυτοκράτορας Ιουστινιανός το 529, απαγόρεψε σε όσους δασκάλους της επικράτειας του δεν είχαν ασπαστεί τον χριστιανισμό «την ανοσίαν Ελλήνων μανίαν διδάσκεσθαι» ο Σιμπλίκιος, πιστός στις αρχές και τις ιδέες του, έμεινε ως το 532 σε αξιοπρεπή απομόνωση ασχολούμενος κυρίως με τη σύνταξη ενός ερμηνευτικού υπομνήματος στο Εγχειρίδιον του Επικτήτου. Το 532 ακολούθησε έξι από τους συνεργάτες του ακαδημαϊκούς στο ταξίδι του τους στην Περσία, ελπίζοντας, όπως και εκείνοι ότι εκεί θα βρισκόταν φιλόξενη στέγη για την ελληνική φιλοσοφία, αλλά ήδη τον επόμενο χρόνο επέστρεψε στην Αθήνα μαζί τους με γενική την απογοήτευση, την οποία μετρίαζε κάποια εγγύηση προσωπικής ασφάλειας, με τη μεσολάβηση του Πέρση μονάρχη Χοσρόη Α΄ στον Ιουστινιανό.
Δημογραφία της Ελλάδας
Στοιχεία πληθυσμού απογραφής 2021
Σύνολο: 10.482.487
Σιμπλίκιος
Ο Σιμπλίκιος, εκτός από το «Εγχειρίδιον» του Επικτήτου, συνέγραψε υπομνήματα στα «Στοιχεία» του Ευκλείδη, καθώς και στα έργα του Αριστοτέλη «Φυσικά», «Κατηγορίες», «Περί ψυχής» και «Περί ουρανού», όπου επιχειρείται η εναρμόνιση των διδασκαλιών του Πλάτωνα και του Αριστοτέλη στα κύρια σημεία τους. Μέσα από τα έργα του διασώθηκε ένα μεγάλο πλήθος αποσπασμάτων των Φυσικών ή «Προσωκρατικών» Φιλοσόφων.
Δημογραφία της Ελλάδας
Στοιχεία πληθυσμού απογραφής 2011
thumb|350px|Ο πληθυσμός της Ελλάδας ([[1961-2003) από στοιχεία του FAOSTAT (2005) κατά χιλιάδες.]] thumb|350px|Κατανομή κατά ηλικία του πληθυσμού της Ελλάδας, 2005 Σύνολο: 10.815.197
Σιμπλίκιος
Μελέτες για τον Σιμπλίκιο
Κατηγορία:Αρχαίοι Έλληνες φιλόσοφοι Κατηγορία:Νεοπλατωνικοί φιλόσοφοι Κατηγορία:Βυζαντινοί του 6ου αιώνα
Δημογραφία της Ελλάδας
Στοιχεία πληθυσμού απογραφής 2011
Κατά ηλικία:
Δείκτες
=== Πηγή Eurostat ===
Πηγή CIA World Factbook (εκτ. 2009)
Από:
Ποσοστό γονιμότητας
Η συνολική γονιμότητα, δηλαδή πόσα τέκνα αντιστοιχούν σε κάθε μητέρα.
Προσδόκιμο ζωής
Source: UN World Population Prospects
Δημογραφικό πρόβλημα της Ελλάδας
Δείτε επίσης: Γήρανση της Ευρώπης
O πληθυσμός της Ελλάδας αναμένεται να μειωθεί, όπως επίσης και στις περισσότερες χώρες της Ευρώπης.
Προς το παρόν, πληθυσμός της Ελλάδας μειώνεται, ενώ η μέση ηλικία του αυξάνεται. Ο οργανισμός διαΝΕΟσις προβλέπει μείωση του πληθυσμού από τα 11 εκατομμύρια ακόμα και σε 8.3 εκατομμύρια το 2050, ενώ ο πληθυσμός των ατόμων ηλικίας 65 και άνω θα αποτελεί έως και το 33% του πληθυσμού. Αυτό οφείλεται στο χαμηλό δείκτη γονιμότητας, καθώς και στην προχωρημένη ηλικία που κάνουν παιδιά οι Έλληνες.
Έλληνες μετανάστες
Το 1897 η Ελλάδα χάνει τον Ελληνοτουρκικό πόλεμο, καταστρέφεται οικονομικά και της επιβάλλεται Διεθνής Οικονομικός Έλεγχος. Η κακή οικονομική κατάσταση της χώρας, που θα γινόταν ακόμα πιο άσχημη με τους Βαλκανικούς Πολέμους του 1912-13 και τον Α' Παγκόσμιο Πόλεμο που ακολούθησε, οδήγησε ένα μεγάλο αριθμό Ελλήνων στη μετανάστευση. Υπολογίζεται πως στην εικοσαετία 1900-1920 περίπου το 8% του συνολικού πληθυσμού της χώρας μετανάστευσε στο εξωτερικό, κυρίως στις ΗΠΑ και την Αυστραλία. Αρκετοί επίσης κατευθύνθηκαν περίπου την ίδια εποχή στη Νότια Αφρική.
Μετά το Β' Παγκόσμιο Πόλεμο παρατηρήθηκε δεύτερο κύμα μετανάστευσης είτε για πολιτικούς είτε για οικονομικούς λόγους. Οι πρώτοι αφορούν αρκετούς από τους ηττημένους κομμουνιστές του Εμφυλίου που κατέφυγαν στις σοσιαλιστικές χώρες της Ανατολικής Ευρώπης, οι δεύτεροι έναν μεγάλο αριθμό Ελλήνων, ειδικά από τη Βόρεια Ελλάδα, που οδηγήθηκε κυρίως σε χώρες της Ευρώπης όπως η Γερμανία, το Βέλγιο, η Σουηδία, αλλά και στον Καναδά και την Αυστραλία. Η μετανάστευση στη Γερμανία μετά το 1960 γινόταν οργανωμένα, με την υπογραφή συμφώνου ανάμεσα στις δυο χώρες (Σύμφωνο Προσέλκυσης Εργατών). Στον πίνακα που ακολουθεί παρατίθενται ο αριθμός των Ελλήνων τις διασποράς, πρώτης, δεύτερης και τρίτης γενιάς, όπως καταγράφεται από τη Γενική Γραμματεία Απόδημου Ελληνισμού και από επίσημα στοιχεία των κρατών:
Μετανάστες στην Ελλάδα
Κατά τη δεκαετία του 1980 η Ελλάδα άρχισε να γίνεται χώρα-δέκτης μεταναστών, κυρίως από ασιατικές και αφρικανικές χώρες, αλλά και αρκετών Κούρδων και Παλαιστίνιων προσφύγων. Αργότερα, με την κατάρρευση του «Ανατολικού Μπλοκ» στις αρχές της δεκαετίας του '90, παρατηρήθηκε μεγάλη εισροή μεταναστών από χώρες της ανατολικής Ευρώπης, ειδικά από άλλες βαλκανικές χώρες όπως η Αλβανία, η Βουλγαρία και η Ρουμανία.
Σύμφωνα με στοιχεία της Εθνικής Στατιστικής Υπηρεσίας το 2006 στην Ελλάδα ζούσαν 695.979 άτομα μη ελληνικής υπηκοότητας. Από αυτούς, η συντριπτική πλειοψηφία προέρχονταν από την Ευρώπη (605.758) και μικρότερος αριθμός από την Ασία (70.647) και την Αφρική (15.237). Οι μετανάστες από την Ευρώπη στο μεγαλύτερο ποσοστό τους προέρχονταν από χώρες της Ανατολικής Ευρώπης (Αλβανία 481.663, Βουλγαρία 43.981, Ρουμανία 25.375, Ουκρανία 19.785, Ρωσία 13.635). Οι μετανάστες από την Αφρική προέρχονται κυρίως από την Αίγυπτο (9.461), τη Νιγηρία (1.632) και την Αιθιοπία (979), ενώ αυτοί από την Ασία προέρχονταν από το Πακιστάν (15.830), τη Γεωργία (13.254), την Ινδία (10.043), τις Φιλιππίνες (6.465), τη Συρία (5.747), το Μπανγκλαντές (5.661) και την Αρμενία (4.687).
Εθνικότητες
Η πλειονότητα των κατοίκων της Ελλάδος, σε ποσοστό 91,6%, είναι Έλληνες υπήκοοι.
Θρησκεία
Η πλειονότητα των κατοίκων της χώρας είναι Χριστιανοί. Σύμφωνα με το Σύνταγμα της Ελλάδας, στο οποίο κατοχυρώνεται η ανεξιθρησκεία, ο Ανατολικός Ορθόδοξος Χριστιανισμός αναγνωρίζεται ως η "επικρατούσα θρησκεία" στην Ελλάδα. Η αυτοκέφαλη Ορθόδοξη Εκκλησία της Ελλάδος  είναι η μεγαλύτερη στη χώρα. Στη χώρα υπάρχουν και πιστοί άλλων χριστιανικών δογμάτων. Οι περισσότεροι Καθολικοί πιστοί υπάγονται στην Καθολική Εκκλησία της Ελλάδος. Σημαντική παρουσία Καθολικών υπάρχει στις Κυκλάδες, κυρίως στα νησιά Σύρο και Τήνο, όπου υπάρχουν και χωριά αμιγώς καθολικά. Καθολικοί επίσης υπάρχουν στην Κέρκυρα, στη Θεσσαλονίκη και αλλού. Καθολικοί είναι και πολλοί από τους ξένους μετανάστες στην Ελλάδα, ειδικά όσοι προέρχονται από τις Φιλιππίνες και την Πολωνία. Υπάρχουν επίσης Προτεστάντες (Ευαγγελικοί και Πεντηκοστιανοί), Μάρτυρες του Ιεχωβά, Παλαιοημερολογίτες, και σε μικρούς αριθμούς Αντβεντιστές και Μορμόνοι. Στη Θεσσαλονίκη υπάρχει επίσης κοινότητα Σεφαρδιτών Εβραίων, με λίγες χιλιάδες μέλη, που έχει απομείνει από την πολυπληθή εβραϊκή κοινότητα της πόλης που εξοντώθηκε κατά το Β' Παγκόσμιο Πόλεμο.
Η Μουσουλμανική μειονότητα της Ελλάδος αποτελείται από τους μουσουλμάνους κατοίκους της δυτικής Θράκης και αριθμεί πάνω από 100,000 μέλη. Αναγνωρίζεται και προστατεύεται από τη Συνθήκη της Λωζάνης που υπογράφηκε το 1923, και αποτελείται από Πομάκους, Τούρκους και Ρομά.
Αλαλκομενές Βοιωτίας
Οι Αλαλκομενές είναι χωριό του του Δήμου Λεβαδέων του Νομού Βοιωτίας. Βρίσκονται δυτικά της πεδιάδας της Κωπαΐδας. Στην θέση της βρισκόταν η αρχαία βοιωτική πόλη Αλαλκομενές, στην οποία οφείλει και το σημερινό όνομά της. Το αρχικό όνομα του οικισμού ήταν Μαμούρα και μετονομάστηκε σε Αλαλκομενές, λόγω της παρουσίας στην ίδια τοποθεσία της αρχαίας πόλης. Ο πληθυσμός του οικισμού, σύμφωνα με την απογραφή του 2011, ανέρχεται σε 79 κατοίκους.
Ιστορικά στοιχεία
Ο οικισμός μέχρι το 1928 ανήκε στην κοινότητα Υψηλάντη. Στο διάστημα 1928-1998 αποτέλεσε ξεχωριστή κοινότητα, στην οποία εντάχθηκε και ο μικρός αγροτικός οικισμός Άγιος Αθανάσιος Από το 1999 ανήκε στον Δήμο Κορώνειας και από το 2011 στον Δήμο Λεβαδέων. Ο πληθυσμός του οικισμού παραμένει εν γένει σταθερός, με μικρές διακυμάνσεις.
Κ. Βρασταμιτών Ν. Αττικής και Βοιωτίας
Σύσταση της κοινότητας, με την απόσπαση του οικισμού Βρασταμίτες από τον Δήμο Πέτρας και τον ορισμό του ως έδρα της κοινότητας. Ο οικισμός Μαμούρα αποσπάται από τον Δήμο Πέτρας και προσαρτάται στην κοινότητα
Ο οικισμός Μαμούρα της κοινότητας μετονομάζεται σε Αλκομεναί
Κ. Αλκομενών Ν. Αττικής και Βοιωτίας
Σύσταση της κοινότητας, με την απόσπαση του οικισμού Αλκομεναί από την κοινότητα Βρασταμιτών και τον ορισμό του ως έδρα της κοινότητας. Ο οικισμός Άγιος Αθανάσιος αποσπάται από την κοινότητα Βρασταμιτών και προσαρτάται στην κοινότητα.
Κ. Αλαλκομενών Ν. Αττικής και Βοιωτίας
Το όνομα του οικισμού Αλκομεναί της κοινότητας διορθώνεται σε Αλαλκομεναί. Το όνομα της κοινότητας διορθώνεται σε Κοινότητα Αλαλκομενών
Κ. Αλαλκομενών Βοιωτίας
Η κοινότητα αποσπάται από τον Νομό Αττικής και Βοιωτίας και υπάγεται στον Νομό Βοιωτίας
Ο οικισμός Άγιος Αθανάσιος αποσπάται από την κοινότητα και ορίζεται έδρα της Κοινότητας Αγίου Αθανασίου
Ο οικισμός Άγιος Αθανάσιος αποσπάται από την Κοινότητα Αγίου Αθανασίου και προσαρτάται στην κοινότητα
Δ. Κορώνειας
Ο οικισμός Αλαλκομεναί αποσπάται από την κοινότητα και προσαρτάται στον Δήμο Κορώνειας. Η κοινότητα καταργείται
Δ. Λεβαδέων
Ο οικισμός Αλαλκομεναί αποσπάται από τον Δήμο Κορώνειας και προσαρτάται στον Δήμο Λεβαδέων.
Δημογραφικά στοιχεία
Πορεία του πληθυσμού
Μεταφορές
Η Εθνική Οδός 3 διέρχεται πλησίον του χωριού, συνδέοντάς το με τη Θήβα, τη Λειβαδιά και άλλες πόλεις της ηπειρωτικής Ελλάδας. Επίσης, η περιφερειακή σιδηροδρομική γραμμή Αθήνας - Λειανοκλαδίου εξυπηρετεί το χωριό, μέσω του ομώνυμου σιδηροδρομικού σταθμού.
Παραπομπές
Κατηγορία:Χωριά του νομού Βοιωτίας
987
Η τρέχουσα σελίδα αφορά το έτος 987 κατά το Γρηγοριανό ημερολόγιο
Διαγωνισμός Νέων Χορευτών Eurovision 1985
Ο πρώτος Διαγωνισμός Νέων Χορευτών Eurovision διεξάχθηκε στο Teatro Municipale στο Ρέτζο νελλ'Εμίλια στην Ιταλία στις 16 Ιουνίου 1985
Νικητές και εναπομείναντες φιναλίστ
Κατηγορία:Διαγωνισμοί Νέων Χορευτών Eurovision
Διαγωνισμός Τραγουδιού Eurovision 1968
Ο Διαγωνισμός Τραγουδιού Eurovision 1968 ήταν η 13η έκδοση του ετήσιου Διαγωνισμού Τραγουδιού Eurovision. Διεξήχθη στο Λονδίνο του Ηνωμένου Βασιλείου, μετά τη νίκη της Σάντι Σο στο στη Βιέννη της Αυστρίας με το τραγούδι "Puppet on a String". Ήταν η τρίτη φορά που πραγματοποιήθηκε η εκδήλωση στο Ηνωμένο Βασίλειο, μετά τις εκδόσεις του και του, και οι δύο πραγματοποιήθηκαν επίσης στο Λονδίνο. Ο διαγωνισμός πραγματοποιήθηκε στη Βασιλική Αίθουσα Αλβέρτου το Σάββατο 6 Απριλίου 1968 και παρουσιάστηκε από την Κέιτι Μπόιλε (για τρίτη φορά), ενώ ήταν και ο πρώτος που μεταδόθηκε έγχρωμος για όσα (ελάχιστα τότε) κράτη διέθεταν έγχρωμο σήμα. Δεκαεπτά χώρες συμμετείχαν στο διαγωνισμό.
Νικήτρια αναδείχθηκε η Ισπανία με το τραγούδι "La, la, la", ερμηνευμένο από την Μασσιέλ, και με μουσική/στίχοι των Μάνουελ ντε λα Κάλβα και Ραμόν Αρκούσα. Αυτή ήταν η πρώτη νίκη της Ισπανίας - και η πρώτη φορά που τερμάτιζε στην πρώτη πεντάδα - στο διαγωνισμό. Αυτή ήταν επίσης η πρώτη νίκη για μια χώρα από την Ιβηρική Χερσόνησο.
Πριν το διαγωνισμό, η βρετανική συμμετοχή "Congratulations" του Κλιφ Ρίτσαρντ ήταν το μεγάλο φαβορί για τη νίκη, αλλά τελικώς έχασε από τη Μασσιέλ της Ισπανίας με διαφορά ενός βαθμού. Αρχικά η Ισπανία είχε αναθέσει στον Χοάν Μανουέλ Σεράτ να τραγουδήσει το "La La La", όμως εκείνος απαίτησε να ερμηνεύσει το τραγούδι στην καταλανική γλώσσα, κάτι που αρνήθηκε η χώρα. Έτσι αποσύρθηκε ο Σεράτ και αντικαταστάθηκε από την Massiel, η οποία ερμήνευσε το ίδιο άσμα στα ισπανικά.
Τόπος διεξαγωγής
thumb|left|Το Royal Albert Hall στο Λονδίνο, όπου διεξήχθη ο διαγωνισμός του 1968. Ο διαγωνισμός διεξήχθη στο Royal Albert Hall του Λονδίνου. Το Royal Albert Hall είναι γνωστό επειδή φιλοξενεί τους σπουδαιότερους καλλιτέχνες διεθνώς από διάφορα είδη τέχνης και επίσης για τη διοργάνωση αθλητικών γεγονότων, συναυλιών και άλλων εκδηλώσεων από τότε που ξεκίνησε να λειτουργεί, το 1871.
Διαδικασία
Το 1968 ήταν η πρώτη χρονιά που ο διαγωνισμός τραγουδιού της Eurovision μεταδόθηκε έγχρωμος. Οι χώρες όπου μεταδόθηκε τηλεοπτικά με έγχρωμο πρόγραμμα ήταν οι: Γαλλία, Γερμανία, Ολλανδία, Σουηδία και Ηνωμένο Βασίλειο, παρότι στο Ηνωμένο Βασίλειο η μετάδοση έγινε έγχρωμη από το BBC Two την επομένη. Το πρόγραμμα είδαν επίσης και οι τηλεθεατές στην ανατολική Ευρώπη και στην Τυνησία. Η Κέιτι Μπόιλε παρουσίασε τον διαγωνισμό για τρίτη φορά.
Για μία ακόμη φορά, το σύστημα βαθμολόγησης ήταν η κάθε χώρα να διαθέτει δεκαμελή επιτροπή, κάθε μέλος της οποίας απένειμε 1 βαθμό στο τραγούδι που επέλεγε.
Ισχυρισμοί για νόθευση βαθμών
Τον Μάιο του 2008 σε ένα ντοκιμαντέρ του Ισπανού Μοντσέ Φερνάντεθ Βίγια (Montse Fernández Villa) με τίτλο ''1968. Yo viví el mayo español'' παρουσιάζονται ισχυρισμοί για νοθεία στον διαγωνισμό από το καθεστώς του δικτάτορα Φρανθίσκο Φράνκο. Ο ισχυρισμός βασίστηκε στην κατάθεση του Ισπανού δημοσιογράφου Χοσέ Μαρία Ινίγο, ο οποίος εργαζόταν στο TVE την περίοδο εκείνη, και αποκάλυψε ότι ήταν κοινό μυστικό η νοθεία εκείνη, υποδηλώνοντας ότι οι εκπρόσωποι των ισπανικών δισκογραφικών εταιρειών προσφέρθηκαν να κυκλοφορήσουν άλμπουμ από Βούλγαρους και Τσέχους καλλιτέχνες (την περίοδο εκείνη η Βουλγαρία και η Τσεχοσλοβακία δεν ήταν μέλη της EBU).
Στο ντοκιμαντέρ αναφέρθηκε επίσης ότι στην πραγματικότητα ο διαγωνισμός θα έπρεπε να είχε κερδηθεί από το Ηνωμένο Βασίλειο και το τραγούδι "Congratulations" που ερμήνευσε ο Κλιφ Ρίτσαρντ και ήρθε 2ο για μία μόλις ψήφο (άρα και για 1 βαθμό διαφορά). Η νικήτρια του διαγωνισμού, Massiel, εξέφρασε την οργή της για τους ισχυρισμούς και δήλωσε ότι εάν είχαν γίνει τέτοιες νοθείες, "άλλοι τραγουδιστές που ήταν πιο φιλικοί στο καθεστώς του Φράνκο, θα είχαν ωφεληθεί". Ο Ίνιγο ζήτησε συγγνώμη προσωπικά από την Μασιέλ, λέγοντας ότι είχε αναπαραγάγει μία διάσπαρτη φημολογία. Αμφότεροι η Μασιέλ και ο Ίνιγο κατηγόρησαν το τηλεοπτικό κανάλι La Sexta, που μετέδωσε το ντοκιμαντέρ, ότι κατασκεύασε το σκάνδαλο.
Συμμετέχουσες χώρες
Δεν υπήρξαν αποχωρήσεις ή επιστροφές χωρών ή πρώτες εμφανίσεις στον διαγωνισμό του 1968.
Διευθυντές ορχηστρών
Για κάθε τραγούδι υπήρχε ένας μαέστρος, ο οποίος ήταν αρμόδιος για τη διεύθυνση της ορχήστρας.
Καλλιτέχνες που επέστρεψαν
Ένας μόνο καλλιτέχνης επέστρεψε στον διαγωνισμό του 1968. Πρόκειται για τη νικήτρια του διαγωνισμού του 1962, τη Γαλλίδα Ιζαμπέλ Ομπρέ.
Διεθνείς μεταδόσεις και ψηφοφορία
Ο παρακάτω πίνακας δείχνει τη σειρά με την οποία δόθηκαν οι βαθμολογίες στη διάρκεια του διαγωνισμού του 1968, όπως και το πρόσωπο που εκφωνούσε τις ψήφους ανά χώρα. Επίσης, ο κάθε εθνικός ραδιοτηλεοπτικός φορέας έστειλε επίσης έναν παρουσιαστή για τον διαγωνισμό, ώστε να καλύψει τον διαγωνισμό στη δική του γλώσσα.
Μη συμμετέχουσες χώρες
Αρκετές χώρες που δεν έλαβαν μέρος στον διαγωνισμό αποφάσισαν να μεταδώσουν το πρόγραμμα από τους αντίστοιχους ραδιοτηλεοπτικούς τους φορείς.
Εξωτερικοί σύνδεσμοι
Κατηγορία:Διαγωνισμοί τραγουδιού Eurovision
Τάμα του Έθνους
Το Τάμα του Έθνους ήταν υπόσχεση των Ελλήνων επαναστατών του 1821 προς τον Χριστό για την ανέγερση ενός Ιερού Ναού ως ένδειξη ευγνωμοσύνης για την απελευθέρωση της Ελλάδας από τον Οθωμανικό ζυγό.
Eμπνευστής του τάματος θεωρείται ο Θεόδωρος Κολοκοτρώνης, ο οποίος και το πρότεινε στους συναγωνιστές του, ενώ ο ίδιος μεσολάβησε επί δυναστείας του Όθωνα προκειμένου να εκδοθούν δυο σχετικά βασιλικά διατάγματα (1834 και 1838). Ο Ναός θα ήταν αφιερωμένος στον «Σωτήρα» Χριστό, όπως αποφασίσθηκε με ειδικό ψήφισμα κατά την Εθνική Συνέλευση του 1829, εν συνεχεία υπογράφτηκε από τον κυβερνήτη Ιωάννη Καποδίστρια και δημοσιεύθηκε ως διάταγμα στην «Εφημερίδα της Κυβερνήσεως» με τον τίτλο «Περί ανεγέρσεως Ναού του Σωτήρος εν Αθήναις». Σαν πιθανές τοποθεσίες για την ανέγερση του ναού, είχαν κατά καιρούς προταθεί το Ζάππειο, ο Εθνικός Κήπος ή το Αττικό Άλσος.
Από το 1838 μέχρι το 1968 έγιναν από διάφορες προσωπικότητες πάρα πολλές προσπάθειες, οι σημαντικότερες των οποίων είναι:
Την περίοδο της στρατιωτικής δικτατορίας, το Δεκέμβριο του 1968 ο δικτάτορας πρωθυπουργός Γεώργιος Παπαδόπουλος ανακοίνωσε ότι το επόμενο έτος, κατά το οποίο συμπληρώνονταν 140 χρόνια από το 1829, θα ξεκινούσε η κατασκευή του ναού του Σωτήρος στα Τουρκοβούνια ως εκπλήρωση του «τάματος». Η ανέγερση του ναού εγκρίθηκε τον Ιανουάριο του 1969 σε κοινή συνεδρίαση του υπουργικού συμβουλίου και του αρχιεπισκόπου, το Μάιο συγκροτήθηκε μια ανώτατη επιτροπή για την επίβλεψη του έργου με πρόεδρο τον Παπαδόπουλο και μέλη τον αρχιεπίσκοπο Ιερώνυμο, τον Παττακό, το Μακαρέζο κ.ἀ. και τον Ιούνιο συστάθηκε ένα Ειδικό Ταμείο για τη διαχείριση των οικονομικών του έργου. Συγκροτήθηκε επίσης ένα Γνωμοδοτικό Συμβούλιο, στο οποίο αρνήθηκε να συμμετάσχει ο πρόεδρος της Ακαδημίας Αθηνών, Αμίλκας Αλιβιζάτος, θεωρώντας ότι το τάμα είχε ήδη εκπληρωθεί με την ανέγερση του μητροπολιτικού ναού των Αθηνών.
Ελλείψει αρχιτεκτόνων πρόθυμων να σχεδιάσουν το ναό, προκηρύχθηκαν από το 1970 ως το 1973 τρεις διαγωνισμοί, στους οποίους κατατέθηκαν 73 προτάσεις, αλλά, καθώς καμία από αυτές δεν κρίθηκε ικανοποιητική, οι διαγωνισμοί κηρύχθηκαν άγονοι, αλλά τα ποσά της προκήρυξης διανεμήθηκαν σε «επαίνους». Το Ειδικό Ταμείο συγκέντρωσε 230 εκατομμύρια δραχμές από δάνεια, 45 εκατομμύρια από τον κρατικό προϋπολογισμό και 180 εκατομμύρια από εισφορές και δωρεές, χάρη στην προπαγανδιστική εκστρατεία του καθεστώτος για το μεγαλοπρεπές έργο. Τον Ιανουάριο του 1974, μετά την πτώση του Παπαδόπουλου, ανακοινώθηκε ότι τα 406 από τα 455 εκατομμύρια που είχε συγκεντρώσει το Ταμείο είχαν καταναλωθεί δίχως να έχουν γίνει ούτε τα σχέδια του ναού και το έργο εγκαταλείφθηκε.
Η Ιερά Σύνοδος της Εκκλησίας της Ελλάδος την 8.6.2012 εξέδωσε σχετική απόφαση να πραγματοποιηθεί το Τάμα του Έθνους μέχρι την 200η επέτειο της Εθνικής Παλιγγενεσίας. Ακολούθησαν πολλές άλλες σχετικές εγκύκλιοι της Εκκλησίας της Ελλάδος και άνω των εξήντα Πατριαρχών, Αρχιεπισκόπων, Μητροπολιτών, δηλαδή η συντριπτική πλειοψηφία της ελλαδικής Εκκλησίας όχι μόνο προφορικώς αλλά και γραπτώς ετάχθη υπέρ της αμέσου πραγματοποιήσεως του Τάματος – του Τάματος Κολοκοτρώνη – Καποδιστρίου. Στις 13 Φεβρουαρίου του 2017 το θέμα ανακινήθηκε εκ νέου, όταν 16 βουλευτές του κόμματος της Νέας Δημοκρατίας κατέθεσαν σχετικό ερώτημα στη Βουλή των Ελλήνων, για να το αποσύρουν όμως, στη συνέχεια, λόγω των αντιδράσεων που προκλήθηκαν. .
ΦΚ Εκράνας
Η ΦΚ Εκράνας (λιθουανικά: Panevėžio futbolo klubas Ekranas) ήταν ένας λιθουανικός σύλλογος ποδοσφαίρου με έδρα την πόλη Πανεβεζίς. Ιδρύθηκε το 1964 και διαλύθηκε το 2014.
Έχει κερδίσει το Πρωτάθλημα Λιθουανίας το 1985 (Σοβιετική Λιθουανία), 1993, 2005, 2008, 2009, 2010, 2011 και 2012, το Κύπελλο Λιθουανίας το 1985 (Σοβιετική Λιθουανία), 1998, 2000, 2010 και 2011 και το Σούπερ Καπ Λιθουανίας το 1998, 2006, 2010, 2011 και 2012.
Στις 5 Νοεμβρίου 2004, πριν από τον κρίσιμο αγώνα πρωταθλήματος με την ΦΜΚ Κάουνας, ο σύλλογος αποπέμφθηκε από το πρωτάθλημα με απόφαση της Εθνικής Ομοσπονδίας Ποδοσφαιρικών Συλλόγων της χώρας, λόγω της υπόθεσης των στημένων παιχνιδιών, όμως επανήλθε με εκ νέου απόφαση της Ομοσπονδίας την επόμενη ημέρα.
Ες-συρ-Αλζέτ
thumb|200px|Κτήριο στην Ες-συρ-Αλζέτ Η Ες-συρ-Αλζέτ (λουξεμβουργιανά: Esch-Uelzecht, γερμανικά: Esch-an-der-Alzette ή Esch-an-der-Alzig, γαλλικά: Esch-sur-Alzette) είναι πόλη στο Λουξεμβούργο. Είναι η δεύτερη μεγαλύτερη πόλη της χώρας, και η δεύτερη πιο πυκνοκατοικημένη κοινότητα, με πληθυσμό 29.853 ατόμων.Βρίσκεται στο νοτιοδυτικό τμήμα της χώρας, στα σύνορα με τη Γαλλία. Η πόλη αναφέρεται συνήθως απλά ως Ες, Η Ες βρίσκεται στην κοιλάδα του Αλζέτ. Η πρωτεύουσα της χώρας πόλη του Λουξεμβούργου βρίσκεται περίπου 15 χλμ (9 μίλια) βόρειο-ανατολικά.
Αξιοθέατα
Η Ες-συρ-Αλζέτ φιλοξενεί το Εθνικό Μουσείο της Αντίστασης, η οποία έχει υλικό που σχετίζεται με την αντίσταση στη γερμανική κατοχή κατά τη διάρκεια του Δευτέρου Παγκοσμίου Πολέμου. Άλλα τουριστικά αξιοθέατα περιλαμβάνουν το μεγάλο πάρκο και τον πύργο Μπέρβαρτ, ο οποίος χτίστηκε το 1621.
ΦΚ Εκράνας
Εξωτερικοί σύνδεσμοι
Κατηγορία:Αθλητικοί σύλλογοι Λιθουανίας Κατηγορία:Ποδοσφαιρικές ομάδες Λιθουανίας
Ες-συρ-Αλζέτ
Εξωτερικοί σύνδεσμοι
Κατηγορία:Πόλεις του Λουξεμβούργου
Βίλλια Ηλείας
Η Βίλλια είναι μικρός ορεινός οικισμός του Δήμου Αρχαίας Ολυμπίας στην Περιφερειακή Ενότητα Ηλείας της Πελοποννήσου. Σύμφωνα με την απογραφή του 2011 έχει πληθυσμό 27 κατοίκων.
Γενικά στοιχεία
Η Βίλλια είναι κτισμένη σε υψόμετρο 580 μέτρων και βρίσκεται προς τα όρια με την Περιφερειακή Ενότητα Αρκαδίας. Απέχει περίπου 31 χιλιόμετρα δυτικά του Πύργου και 16 χλμ. Β.-ΒΑ. από την Αρχαία Ολυμπία που αποτελεί έδρα του δήμου όπου υπάγεται η Βίλλια. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Νεμούτας του καποδιστριακού δήμου Φολόης.
Σύμφωνα με το Σχέδιο Καλλικράτης μαζί με τη Νεμούτα, τον Κάμπο και τα Τσαπαραίικα αποτελούν την τοπική κοινότητα Νεμούτας που υπάγεται στη δημοτική ενότητα Φολόης του Δήμου Αρχαίας Ολυμπίας.
Παραπομπές
Κατηγορία:Χωριά του νομού Ηλείας Κατηγορία:Δήμος Αρχαίας Ολυμπίας
988
Η τρέχουσα σελίδα αφορά το έτος 988 κατά το Γρηγοριανό ημερολόγιο
Audioslave
Οι Audioslave ήταν ένα αμερικανικό ροκ supergroup το οποίο δημιουργήθηκε στο Λος Άντζελες της Καλιφόρνια το 2001. Το αποτελούσαν, ο πρώην τραγουδιστής και κιθαρίστας των Soundgarden, Chris Cornell και οι πρώην μουσικοί των Rage Against the Machine: Tom Morello (κιθάρα), Tim Commerford (μπάσο και φωνητικά) and Brad Wilk (ντραμς). Αρχικά, οι κριτικοί περιέγραψαν τους Audioslave ως μια μείξη των Rage Against the Machine και Soundgarden όμως από το δεύτερο άλμπουμ τους απέδειξαν ότι έχουν ξεχωριστή ταυτότητα.
Το συγκρότημα επηρεάστηκε τόσο από την χαρντ ροκ μουσική των 70s όσο και από την εναλλακτική ροκ των 90s. Επιπλέον, ο κιθαρίστας του συγκροτήματος εισήγαγε τα, γνωστά από τους Rage Against the Machine, σόλο του, ενώ το συγκρότημα στις ηχογραφήσεις χρησιμοποίησε μόνο κιθάρα, μπάσο, ντραμς και φωνητικά.
Οι Audioslave διαλύθηκαν ύστερα από 3 πολύ επιτυχημένα άλμπουμ, αποσπώντας 3 βραβεία Grammy. Πούλησαν περισσότερα από οκτώ εκατομμύρια άλμπουμς παγκοσμίως. και ήταν το πρώτο αμερικανικό ροκ συγκρότημα που έπαιξε σε ανοιχτή συναυλία στην Κούβα. Οι Cornell και Morello ακολούθησαν σόλο καριέρα ενώ οι υπόλοιποι μουσικοί ασχολήθηκαν με την επανένωση των Rage Against The Machine.
Σχηματισμός (2000–2002)
Η ιστορία της μπάντας ξεκίνησε στις 18 Οκτωβρίου του 2000, όταν ο τραγουδιστής των Rage Against the Machine, Zack de la Rocha ανακοίνωσε ότι εγκαταλείπει το συγκρότημα, το οποίο μετά από αυτή την αποχώρηση, διαλύθηκε. Τα αλλά τρία μέλη του συγκροτήματος όμως αποφάσισαν να συνεχίσουν την κοινή τους πορεία με καινούριο τραγουδιστή. Ύστερα από πολλές αποτυχημένες προσπάθειες, επειδή έψαχναν κάποιον που να μην μοιάζει με τον de le Rocha κατέληξαν στον πρώην τραγουδιστή των Soundgarden, τον Chris Cornell. Το νέο συγκρότημα που σχηματιζόταν δημιουργούσε ελπίδες για μια πορεία λαμπρότερη από αυτή που είχαν οι Rage Against the Machine. Η χημεία ανάμεσα στα μέλη του συγκροτήματος ήταν φανερή από την πρώτη στιγμή και έτσι η ηχογράφηση του πρώτου τους άλμπουμ ολοκληρώθηκε πολύ γρήγορα.